钦定古今图书集成/明伦汇编/氏族典/第164卷 > 《廖用贤尚友录》 > 潘秘
## 钦定古今图书集成/明伦汇编/氏族典/第164卷 > 《廖用贤尚友录》 > 潘秘

按《吴志潘濬传》注：濬子秘，孙权以姊陈氏女妻之，调
湘乡令。襄阳习温为荆州大公平，秘过辞于温，问曰：
“先君昔云，君侯当为州里议主，今果如其言，不审州
里谁当复相代者？”温曰：“无过于君也。”后秘为尚书仆
射，代温为公平，甚得州里之誉。